Številka: 410-87/2021-3130-43

Datum: 1. 6. 2023

**Pogodbeni partner**

**Zadeva: Izstavitev računov Ministrstvu za digitalno preobrazbo – odlog uveljavitve**

 **rebalansa**

Veza: naš dopis št. 410-87/2021-3130-38 z dne 26. 5. 2023

Državni svet je v sredo, 31. 5. 2023, na 4. izredni seji sprejel odložilni veto na Zakon o spremembah in dopolnitvah Zakona o izvrševanju proračunov Republike Slovenije za leti 2023 in 2024 (ZIPRS2324-A), ki ga je Državni zbor sprejel na 10. redni seji, 25. maja 2023, s čimer se je zamaknila uveljavitev rebalansa 2023 in polno poslovanje Ministrstva za digitalno preobrazbo kot neposrednega proračunskega uporabnika.

Z dopisom 410-87/2021-3130-38 z dne 26. 5. 2023 smo vas obvestili o prehodu na novega proračunskega uporabnika kot tudi na nezmožnost sprejemanja računov v obdobju med 26. 5. in 2. 6. 2023. Ker se je uveljavitev rebalansa 2023 zdaj odložila, vam sporočamo, da do njegove uveljavitve račune za opravljene storitve še vedno pošiljate tistemu naročniku, s katerim ste sklenili pogodbeno razmerje (t.j. Služba Vlade Republike Slovenije za digitalno preobrazbo oz. Ministrstvo za javno upravo v primeru pogodbenega razmerja s področja informatike).

O novem datumu uveljavitve rebalansa 2023 vas bomo pravočasno obvestili.

S spoštovanjem,

 mag. Ksenija Klampfer

 v. d. generalne sekretarke